Diari Oficial de la Generalitat Valenciana


Sumari del DOGV 3397, del 21-12-1998 (1998/10748)

Informació pública del Programa d'Actuació Integrada per aldesenvolupament del terrenys compresos dins la Unitat d'Execució UER-2 de Marines.
---------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10639


Organisme emissor
:   Aplicaciones de Personal, SL

Tipus de document
:   Anunci

Informació pública del Programa d'Actuació Integrada per aldesenvolupament del terrenys compresos dins la Unitat d'Execució UER-2 de Marines. [1998/M10534]
  
La mercantil Aplicaciones de Personal, SL, amb codi d'identificació fiscal B-96328000, i domicili social al carrer del General Avilés, número 61, 7é-14ª de València, ha formulat Programa d'Actuació Integrada per al desenvolupament del terrenys compresos dins la Unitat d'Execució UER-2 de Marines, el qual limita al nord amb la continuació del carrer de Casinos; al sud-est, per la prolongació del carrer de Turia; a l'est, pel carrer paral·lel al carrer de Colón que uneix el carrer de Casinos amb el carrer de Turia; i a l'oest, amb un camí rural i un vial perimetral de nova planta determinat en el planejament. A l'esmentat programa s'ha acompanyat avantprojecte d'urbanització, modificació número 1 de la revisió de les Normes Subsidiàries de Marines amb homologació a la Llei 6/1994 de les Normes Subsidiàries dins l'àmbit de la Unitat d'Execució UER-2.
  
Que aquesta mercantil s'ha acollit al procediment simplificat disposat en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que disposen els articles 48.1.c) en relació amb el 46.2, 3 i 4, i 52.1 de l'esmentada llei s'estableix el termini d'informació pública del referit programa i de la resta d'instruments i documents que l'acompanyen, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant l'esmentat termini podrà qualsevol interessat consultar l'acta de protocol·lització del programa i de la resta d'instruments i documents esmentats, a la Notaria del senyor Juan Francesc Herrera García-Canturri, al carrer de Gerardo Ferrando, número 3-1ª de Llíria, des de les 10.00 fins les 13.00 hores, els dies hàbils del termini de informació pública, podent limitar la seua intervenció a examinar la documentació, sol·licitar l'exhibició d'aquesta i obtindre còpies de l'acta de protocol·lització del programa i dels instruments i documents indicats.
  
L'expressat programa, junt amb la resta d'instruments i documents, es dipositaren a l'Ajuntament de Marines el dia 26 d'octubre de 1998, on podran ser igualment consultats durant idèntic termini de temps i horari.
  
Durant l'expressat termini es podran presentar tant al·legacions com alternatives tècniques distintes a les exposades al públic a l'Ajuntament de Marines, així com proposicions juridicoeconòmiques per a executar qualsevol de les alternatives.